Source: https://budapestkornyekitorvenyszek.birosag.hu/hirek/20180711/birosagok-napja-alkalmabol-kituntetesek-adomanyozasa-budapest-kornyeki-torvenyszeken
Timestamp: 2018-11-13 22:58:05
Document Index: 20212489

Matched Legal Cases: ['Kúria ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ']

Bíróságok Napja alkalmából kitüntetések adományozása a Budapest Környéki Törvényszéken | Budapest Környéki Törvényszék
Bíróságok Napja alkalmából kitüntetések adományozása a Budapest Környéki Törvényszéken
Beküldés ideje: 2018. július 11., 16:23
Dr. Hilbert Edit, az Országos Bírói Tanács elnöke 2018. július 11-én a Bíróságok Napja alkalmából tartott ünnepi Összbírói Értekezleten 4 bíró és 5 igazságügyi alkalmazott részére adta át az igazságügyi pálya legmagasabb kitüntetéseit, megköszönve ezzel helytállásukat és az igazságszolgáltatásban végzett áldozatkész munkájukat.
A Kúria egykori elnökéről, Juhász Andorról elnevezett díjat 2012-ben alapította az Országos Bírói Tanács. A Juhász Andor-díj ezüst fokozata annak a bírónak, vagy igazságügyi alkalmazottnak adományozható, aki a bírósági szolgálatban kifejtett kimagasló szakmai, vagy igazgatási tevékenysége, vagy példamutató életpályája elismeréseként arra méltó.
Az idén a Juhász Andor-díj ezüst fokozatát Benkóné Karsai Ilona, a Monori Járásbíróság bírósági ügyintézője vehette át.
Az Országos Bírói Tanács 2018. július 15-i hatállyal címzetes törvényszéki bírói címet adományozott:
Dr. Klement Katalin, a Szigetszentmiklósi Járásbíróság bírája
Dr. Kun Mariann, a Budaörsi Járásbíróság bírája
Dr. Prodán-Papp Ágnes, a Budakörnyéki Járásbíróság bírája
Dr. Skarbski Luca Mária, a Budakörnyéki Járásbíróság bírája részére.
Az Országos Bírói Tanács 2018. július 15-i hatállyal főtanácsosi címet adományozott:
Kun Éva, a Budapest Környéki Törvényszék Humánpolitikai Főosztály Főosztályvezetője
Tóth Teréz, a Budapest Környéki Törvényszék bírósági ügyintézője részére.
Az Országos Bírói Tanács 2018. július 15-i hatállyal tanácsosi címet adományozott:
Ivanics Anikó, a Budakörnyéki Járásbíróság tisztviselője
Belánné Csiki Irén, a Váci Járásbíróság tisztviselője részére.